jkorsvik/nowiki_second_scrape_merged huggingface dataset:
Open Society Foundations

Open Society Foundations (OSF), tidligere Open Society Institute (OSI), er en privat stiftelse, etablert av den ungarsk-amerikanske forretningsmannen og milliardæren George Soros. Open Society Foundations har hovedkontor i New York og underorganisasjoner i en rekke land. Stiftelsen arbeider for å fremme demokrati, menneskerettigheter og økonomisk, juridisk og sosial reform, etter forbilde av Karl Poppers visjon om det åpne samfunn.


== Referanser ==


== Eksterne lenker ==
Open Society Institutes nettsted (engelsk)
Christian Benítez

Christian Rogelio Benítez Betancourt (født 1. mai 1986 i Quito, død 29. juli 2013) var en fotballspiller fra Ecuador.
Fra juni 2009 til juli 2010 var han utlånt til den engelske Premier League-klubben Birmingham City.


== Referanser ==


== Eksterne lenker ==
(en) Christian Benítez – Transfermarkt 
(en) Christian Benítez – national-football-teams.com 
(en) Christian Benítez – WorldFootball.net 
(en) Christian Benítez – Soccerbase.com 
(en) Christian Benítez – FootballDatabase.eu 
(en) Christian Benítez – Soccerway 
(en) Christian Benítez – FBref
Lars Ramstad (fotballspiller)

Lars Ramstad (født 12. mai 1989) er en norsk fotballspiller som spiller for Idrettslaget Stjørdals-Blink.
I januar 2009 var Ramstad på prøvespill hos Alta, uten at det endte med kontrakt.
Ramstad har også tidligere spilt for Strindheim, i tillegg til Rosenborgs junioravdeling. Han var i 2010 utlånt fra Ranheim til moderklubben Strindheim.
Lars Ramstad har siden våren 2011 utdannet seg til å bli naprapat ved Naprapathögskaolan i Stockholm. Ramstad har også aktivt siden 2011 spilt for Vasalunds IF div. 1 i Sverige. Under 2013 sesongen ble Ramstad kåret til klubbens beste spiller.


== Referanser ==


== Eksterne lenker ==
(en) Lars Ramstad – Transfermarkt 
(en) Lars Ramstad – Soccerway 
(no) Lars Ramstad – Norges Fotballforbund 
(no) Spillerstatistikk på NIFS.no
Ada Kramm

Ada Kramm (født Egede-Nissen 24. mars 1899 i Vardø, død 17. desember 1981 i Oslo) var en norsk prisbelønt skuespiller. 
Hun debuterte i Stavanger i Dunungen 1917. Med søstrene Aud Richter og Gerd Grieg drev hun filmkompani i Berlin 1917–20 og spilte detektiven Ada van Ehler, men giftet seg i 1919 med bratsjisten Hugo Kramm som flyttet med henne til Bergen og Den Nationale Scene 1921–24. Han fikk i 1924 jobb ved Oslo Filharmoniske Orkester, så de flyttet til Kristiania, der Ada virket ved Det Nye Teater 1925–28, Centralteatret 1928–34 og siden ved Nationaltheatret.
Hun spilte blant annet i filmene Bergenstoget plyndret i natt i 1928 og Eskimo i 1930.
Hun var mor til skuespilleren Ilse Kramm, og Sosionom Gerd Kramm senere gift Engebrigtsen samt oldemor til skuespilleren Marte Engebrigtsen.
Hun var datter av NKP-nestoren Adam Egede-Nissen og Goggi Egede-Nissen. Hun var søster av skuespillerne Aud Richter, Gerd Grieg, Oscar Egede-Nissen, Stig Egede-Nissen, Lill Egede-Nissen og Gøril Havrevold.


== Premier ==
Teaterkritikerprisen 1947/48 for rollen som Amanda Windfield i Glassmenasjeriet av Tennessee Williams
Kongens fortjenstmedalje i gull
St. Olavs Orden, ridder i første klasse 1977


== Referanser ==


== Eksterne lenker ==
(en) Ada Kramm på Internet Movie Database 
(no) Ada Kramm hos Nationaltheatret 
(no) Ada Kramm hos Sceneweb 
(sv) Ada Kramm i Svensk Filmdatabas 
(da) Ada Kramm på Filmdatabasen 
(da) Ada Kramm på danskefilm.dk 
(da) Ada Kramm på danskfilmogtv.dk 
(en) Ada Kramm hos The Movie Database
Dysna

Dysna (hviterussisk: Дзісна – Dzisna, russisk: Дисна – Disna) er ei elv i Litauen og Hviterussland. Den er 173,4 km lang, og har et nedslagsfelt på 8 179,5 km².Elva starter fra innsjøen Parsvėtas, nær byen Dūkštas i kommunen Ignalina lengst øst i Litauen. I sitt 17 km lange løp i Litauen renner den først mot sør, gjennom innsjøene Dysnai og Dysnykštis, før den snur mot øst og danner grensa mellom Litauen og Hviterussland over 39 km. Lengst nord i elvas nedbørfelt ligger Litauens største innsjø, Drūkšiai, som også er kjølevannskilde for Ignalina kjernekraftverk. Elva fortsetter inn i Hviterussland, og renner i øst-nordøstlig retning gjennom Vitebsk voblast. Den munner ut i elva Vestlige Dvina (Daugava) ved byen Dzisna.
De største sideelvene er Birvėta, Golbica, Janka, Berezovka, Mnuta og Prorova.


== Referanser ==
Ragnhild Hald

Ragnhild Fjermeros Hald (født 9. november 1896 i Kristiania, død 17. juli 1975 samme sted) var en norsk prisbelønt skuespiller.
Etter middelskole 1910-1913 studerte hun hos Inga Jacobi og 1919-1952 ved Det norske teatret, Nationaltheatret (1930–1933) og Folketeatret siden 1952.
Hun var gift med billedkunstneren Rolf Nesch, og skuespilleren Nils Hald fra 1922 til 1938.


== Premier ==
Hulda Garborgs stipend 1938
Den 1. ærespris fra Kunstnerforeningen i 1946 ga kroner 6 000
Teaterkritikerprisen 1951/52 for Nille i Den galne frå Chaillot av Jean Giraudoux
Kongens fortjenstmedalje i gull 1960


== Referanser ==


== Eksterne lenker ==
(en) Ragnhild Hald på Internet Movie Database 
(no) Ragnhild Hald hos Sceneweb 
(en) Ragnhild Hald hos The Movie Database
Inga Jacobi

Inga Amalie Hildegard Mjøen Jacobi (født 2. juli 1891 i Magdeburg, død 12. oktober 1937 i Berlin) var en tysk dansepedagog, kjent for sitt virke i Kristiania der hun utdannet blant andre Gerd Kjølaas.  
Hun studerte i Dresden, men etter at hennes tyske far omkom under den første verdenskrig flyttet hun i 1915 med sin norske mor til Kristiania der hun i 1916  etablerte sin egen ballettskole. Senere ga hun kurs i andre norske byer. Hennes moderne danseuttrykk (såkalt fridans) fikk innpass på etablerte scener, og hun koreograferte tolv oppsetninger, blant annet Kirsten Flagstads gjennombrudd med Faust i 1926.  Inga Jacobi døde i 1937 av lungebetennelse.
Hun var datter av Bernhard Theodor Albert Jacobi (1856–1914) og Ragna Hansen Mjøen (1858–1939).  Mora var søster av legen Jon Alfred Mjøen.  Inga giftet seg i 1919 med kunsthistoriker Henrik Grevenor (1896–1937) som døde omtrent samtidig med henne.  


== Referanser ==


== Litteratur ==
Wang, Ragnhild: Inga Jacobi (1891-1937) og hennes innflytelse på fridansens utvikling i Norge. I Byminner nr.3-2009, s.44-53


== Eksterne lenker ==
(no) Inga Jacobi hos Nationaltheatret
Caliscelidae

Caliscelidae er en familie av sikader, og en del av gruppen Fulgoromorpha. Inntil nylig ble de gjerne regnet som en undergruppe av Issidae.


== Utseende ==
Små, tettbygde sikader, gjerne livlig farget. Fasettøynene er ofte store og utstående. Hos noen er pannen spisst fremskutt mellom fasettøynene. De fleste har sterkt reduserte vinger. En del arter har utvidete frambein.


== Levevis ==


== Utbredelse ==
De er utbredt i alle verdensdeler utenom Antarktis, men det finnes bare én art i Nord-Europa. I tillegg til rundt 170 beskrevne arter er det mange ubeskrevne.


== Systematisk inndeling ==
Caliscelidae ble nylig skilt ut fra familien Issidae.

Nebbmunner (Hemiptera)
underorden Plantesugere (Homoptera) (parafyletisk)
gruppe Sikader (Auchenorrhyncha)
delgruppe Fulgoromorpha
familien Caliscelidae Amyot & Audinet-Serville, 1843
underfamilien Caliscelinae Amyot & Audinet-Serville, 1843 – i Europa:
slekten Bruchoscelis – én art i Europa
slekten Caliscelis – sju arter i Europa
slekten Homocnemia – én art i Europa
slekten Ordalonema – én art i Europa
slekten Peltonotellus – fire arter i Europa
underfamilien Ommatidiotinae Fieber, 1875
gruppe Adenissini Dlabola, 1980
gruppe Augilini Baker, 1915
gruppe Ommatidiotini Fieber, 1875
slekten Ommatidiotus – fire arter i Europa
Ommatidiotus dissimilis (Fallén, 1806) – forekommer i Norge


== Eksterne lenker ==
(en) Caliscelidae i Global Biodiversity Information Facility 
(no) Caliscelidae hos Artsdatabanken 
(sv) Caliscelidae hos Dyntaxa 
(en) Caliscelidae hos Fauna Europaea 
(en) Caliscelidae hos Fossilworks 
(en) Caliscelidae hos ITIS 
(en) Caliscelidae hos NCBI 
(en) Kategori:Caliscelidae – bilder, video eller lyd på Wikimedia Commons 
Caliscelidae – detaljert informasjon på Wikispecies 
FLOW – Fulgoromorpha Lists On the Web
Fauna europaea, utbredelsesdatabase for europeiske dyr
Norsk Entomologisk forening – for deg som vil lære mer om insekter.
Billedgalleri over nordamerikanske arter
Norske filmer fra 1980-årene

Dette er en liste over norske filmer fra 1980-årene.


== 1980 ==
Fabel
Nedtur
Svart hav
1958
At dere tør!
La elva leve!
I ungdommens makt
Liv og død
Arme syndige menneske
Belønningen


== 1981 ==
Martin
Liten Ida
Julia Julia
Forfølgelsen
Zeppelin
Olsenbanden gir seg aldri!
Prognose Innerdalen
Løperjenten
Den grønne heisen
Sølvmunn


== 1982 ==
Pakketur til paradis
Engler i sneen
Leve sitt liv
Fifty-Fifty 50/50
Carl Gustav, gjengen og parkeringsbandittene
Krypskyttere
For Tors skyld
Olsenbandens aller siste kupp
Henrys bakværelse
Ingeniør Andrées luftferd


== 1983 ==
Svarte fugler
Piratene
Søsken på Guds jord
Prima Veras saga om Olav den hellige
Hockeyfeber
Ja, vi elsker
Åpen framtid
Kamera går! – Norsk filmproduksjon gjennom 75 år


== 1984 ==
Lars i porten
Papirfuglen
… men Olsenbanden var ikke død!
Høvdingen
Ronja Røverdatter
Snart 17


== 1985 ==
Orions belte
Øye for øye
Deilig er fjorden!
Adjø solidaritet
Galskap!
Dragens fange
Brennende blomster
Havlandet
Hustruer - ti år etter
Noe helt annet
Velkommen hjem, Anders


== 1986 ==
Revolution 1776
Blackout
Jiwans onkel
Mama Tumaini Tumaini betyr håp
X
Makaroni Blues
Drømmeslottet
Hard Asfalt
Hud
Sommerjubel
Nattseilere
The Navigator
Plastposen


== 1987 ==
Turnaround
Over grensen
På stigende kurs
Hipp Hipp Hurra!
Etter Rubicon
Veiviseren
Trollsteinen
Mio min Mio
Is-slottet


== 1988 ==
Apprentice to Murder (ikke vist på norske kinoer)
Prinsen av Fogo
Hotel St. Pauli
Kamilla og tyven
Fengslende dager for Christina Berg
Begynnelsen på en historie
Folk og røvere i Kardemomme by
Sweetwater
Blücher
Brun bitter


== 1989 ==
Showbiz eller hvordan bli kjendis på en-to tre!
Kamilla og tyven II
Karachi
Sigurd Drakedreper
For harde livet
Foxtrot
Landstrykere
Bryllupsfesten
Dykket
En håndfull tid
Viva Villaveien!


== Kilder ==
Filmen i Norge: norske kinofilmer gjennom 100 år. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanvmeldelser.
Norske filmer fra 1990-årene

Dette er en liste over norske filmer fra 1990-årene.


== 1990 ==
Reisen til Melonia
Til en ukjent
Smykketyven
Døden på Oslo S
Herman
Håkon Håkonsen
Havet stiger
Svampe


== 1991 ==
Måker
Bak sju hav
Mange flagg - ingen grenser
For dagene er onde
Frida – med hjertet i hånden
Reisen tilbake
Buicken – store gutter gråter ikke
Den hvite viking
Kvitebjørn kong Valemon
Byttinger


== 1992 ==
Giftige løgner
Krigerens hjerte
Lakki / Gutten som kunne fly
Det perfekte mord
Flaggermusvinger
Ute av drift
Sofie
Svarte Pantere


== 1993 ==
Stella polaris
Telegrafisten
Der gudene er døde
Sigrid Undset - et kvinneliv
De blå ulvene
Secondløitnanten
Kalle og Englene
Koloss
Hodet over vannet
Høyere enn himmelen


== 1994 ==
Du pappa...
Hodiak
Drømspel
Trollsyn
Ti kniver i hjertet
Det var en gang
Over stork og stein
Jungeldyret
Villhesten
Karlsøya – mellom geiter, rock & Muhammed
Bikinisesongen
Bryllupsfotografen
Stein & stjerner
Fredrikssons fabrikk - The movie


== 1995 ==
Viddas testamente
Noe beroligende
Dis - en historie om kjærlighet
Mørketid
Dharkan / Hjertebank
Pan
Store gutter gråter ikke
Eggs
Farlig farvann
Pakten
Kristin Lavransdatter
Hører du ikke hva jeg sier!
Kjære Kamera(t)
Boomerang
Kjærlighetens kjøtere
Sebastian
Bak din rygg
Møte med Halldis
Svalbard – Arctic Seasons


== 1996 ==
Søndagsengler
Aldri mer 13!
Myggen - portrett av en fotballkunstner
Markus og Diana
Hustruer III
Syndig sommer
Jomfruene i Riga
Hamsun
Utbor-opprøret
Jakten på nyresteinen
Tashunga
Gåten Knut Hamsun
Maja Steinansikt


== 1997 ==
1996: Pust på meg!
Stol på ministeren
Til ditt eget beste
Carl Th.Dreyer, Yrke Filmregissør
Budbringeren
Onkel Oskar
Insomnia
Mendel
Brent av frost
Etterfølgeren
Livredd
Halvveis til Haugesund
Salige er de som tørster
Mørkets øy


== 1998 ==
Livets dans
Weekend
Red Indian
En dag til i solen
Den siste kontrakten
Leve blant løver
Thranes metode
Solan, Ludvig og Gurin med reverompa
Lysets Hjerte
Cellofan - Med døden til følge
Junkies
Dei mjuke hendene
Bare skyer beveger stjernene
Desperate bekjentskaper
Glassblåserens barn
Schpaaa
Den siste fortellig
West Beyrouth
Naustet
1732 Høtten - Marerittet har et postnummer
Ole Aleksander Filibom-bom-bom


== 1999 ==
Absolutt blåmandag
Frosset hjerte
Magnetisørens femte vinter
Olsenbandens siste stikk
Tørst: Fremtidens forbrytelse
Suffløsen
Sofies verden
S.O.S.
Misery Harbour
Kongen som ville ha mer enn en krone
H.C Andersens lange skygge
Katjas eventyr
Evas øye
Fomlesen i kattepine


== Kilder ==
Filmen i Norge: norske kinofilmer gjennom 100 år. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanvmeldelser.
Filmen i Norge: Norske kinofilmer 1995-2011. Denne boken tar for seg alle filmer fra 1995 til norsk films hundreårsjubileum i oktober 2011.
Norske filmer fra 2010-årene

Dette er en liste over norske filmer fra 2010-årene.


== Eksterne lenker ==
Årbøker fra kino.no


== Kilder ==
Filmen i Norge: Norske kinofilmer 1995-2011. Denne boken tar for seg alle filmer fra 1995 til norsk films hundreårsjubileum i oktober 2011.
filmfront.no: Det norske filmåret 2012
filmweb.no: Det norske filmåret 2013
https://www.kino.no/incoming/article1102818.ece/BINARY/Film%20&%20Kino%20-%20%C3%85rbok%202012.pdf
https://www.kino.no/incoming/article1155798.ece/BINARY/Film%20%20Kino%20-%20%C3%85rbok%202013.pdf
https://www.kino.no/incoming/article1214127.ece/BINARY/Film%20%20Kino%20-%20%C3%85rbok%202014.pdf
https://www.kino.no/incoming/article1267859.ece/BINARY/Film%20%20Kino%20-%20%C3%85rbok%202015.pdf
https://www.kino.no/incoming/article1312650.ece/BINARY/aarbok%202016%20Film%20og%20Kino%20140317.pdf
https://www.kino.no/incoming/article1352356.ece/BINARY/%C3%85rboka%20fra%20Film%20&%20Kino%202017%20v3.pdf
https://www.kino.no/incoming/article1387597.ece/BINARY/%C3%85rboka%20fra%20Film%20&%20Kino%202018.pdf
https://www.kino.no/incoming/article1423762.ece/BINARY/%C3%85rboka%20fra%20Film%20&%20Kino%202019
https://filmfront.no/norsk-film-aar/2019
Drūkšiai

Drūkšiai eller Drysvjaty (litauisk: Drūkšiai, belarusisk: Дрысвяты – Drysvjaty) er en innsjø på grensa mellom Litauen og i Belarus. Innsjøen, som med en flate på rundt 45 km² er Litauens største, ligger nær byen Visaginas i Utena fylke. Sjøen er kjølevannskilde for reaktorene i Ignalina kjernekraftverk, som er knyttet til sjøen gjennom to kanaler.
Innsjøen inneholder syv øyer. Den største dybden er 33,3 meter, og gjennomsnittsdybden er 7,6 meter. Innsjøbekkenet ble dannet i istiden av to isbreer som beveget seg vinkelrett på hverandre og grov ut to kanaler, den ene i retning nord-sør og den andre vest-øst. Sjøen har avløp gjennom elva Prorova, som renner mot sørøst inn i Vitebsk voblast i Hviterussland, hvor den munner ut i elva Dzisna.


== Eksterne lenker ==
(en) Drūkšiai Lake – kategori av bilder, video eller lyd på Commons
Pass Me By

«Pass Me By» er en amerikansk sang med melodi av Cy Coleman og tekst av Carolyn Leigh, som ble fremført i spillefilmen Father Goose i 1964 av Digby Wolfe.Peggy Lee med orkester under ledelse av dirigent Lou Levy utgav i 1965 «Pass Me By» på LP-platen Pass Me By (Capitol 2320) samt singlen Capitol 5346 samme år.Lees versjon havnet på en 93.-plass på den amerikanske singlelisten.


== Norsk versjon ==
Tuss har skrevet en norsk tekst. Den norske tittelen er «Frisk og sunn». Sangen ble spilt inn av Arve Opsahl på singlen Nor-Disc NOR 115 i 1965.


== Referanser ==
Kinnaridae

Kinnaridae er en familie av sikader, og en del av gruppen Fulgoromorpha. 


== Utseende ==
Den kan kjennes på at ansiktet har en opphøyd midtlist og opphøyde sidekanter, antennene er ganske små, det ytterste leddet en tynn børste. Det finnes tre punktøyne (ocelli), de to ytre sitter under fasettøynene. Forvingene er avlange og membranøse. Beina er forholdsvis lange, på bakbeina er det et sett pigger på andre fotledd. Bakkroppen har noen voks-utskillende porer på de bakerste ryggleddene.


== Levevis ==
Kinnaridae lever av plantesaft som de fleste andre sikader. De ulike artene synes være spesialisert på én eller noen få plantearter. Vertsplanter er for det meste tofrøbladete planter, men noen lever på nakenfrøede planter i familien Ephedraceae, eller på agaver (Agavaceae). Nymfene lever under bakken der de suger på røtter.


== Utbredelse ==
De er utbredt i tropiske og subtropiske områder, de fleste artene lever i Sør-Amerika og Sørøst-Asia. Det finnes noen få arter i den sørlige Nord-Amerika og den sørlige delen av den palearktiske sone. De forekommer ikke i det egentlige Europa, men det er to arter på Kanariøyene.


== Fossiler ==
Et par fossile arter er beskrevet fra rav fra Den dominikanske republikk.


== Systematisk inndeling ==

Orden Nebbmunner (Hemiptera)
underorden Plantesugere (Homoptera) (parafyletisk)
gruppe Sikader (Auchenorrhyncha)
delgruppe Fulgoromorpha
familien Kinnaridae
slekten Adolenda – tre arter
slekten Atopocixius – tre arter
slekten Bashgultala – tre arter
slekten Dineparmene – én art
slekten Emeljanopteroma – seks arter
slekten Eparmene – to arter
slekten Eparmenoides – én art
Kinnacana clara Remane, 1985 – på Kanariøyene
slekten Kinnara – 16 arter
Kinnoccia chromata Remane, 1985 – på Kanariøyene
slekten Lomagenes – én art
slekten Micrixia – én art
slekten Microissus – én art
slekten Nesomicrixia – én art
slekten Oeclidius – 22 arter
slekten Oreopenes – én art
slekten Paramicrixia – to arter
slekten Prosotropis – fem arter
slekten Quilessa – 17 arter
slekten Southia – fem arter


== Eksterne lenker ==
(en) Kinnaridae i Encyclopedia of Life 
(en) Kinnaridae i Global Biodiversity Information Facility 
(en) Kinnaridae hos Fauna Europaea 
(en) Kinnaridae hos Fossilworks 
(en) Kinnaridae hos ITIS 
(en) Kinnaridae hos NCBI 
(en) Kategori:Kinnaridae – bilder, video eller lyd på Wikimedia Commons 
Kinnaridae – detaljert informasjon på Wikispecies FLOW – Fulgoromorpha Lists On the Web
Fauna europaea, utbredelsesdatabase for europeiske dyr
Norsk Entomologisk forening – for deg som vil lære mer om insekter.
Billedgalleri over nordamerikanske arter
Herbert Morrison

Herbert Morrison (født 14. mai 1905, død 10. januar 1989) var en amerikansk reporter, mest kjent for å ha kommentert Hindenburg-ulykken.
Morrisons radioopptak ble ikke publisert før dagen etter. Deler av dette lydopptaket ble lagt til på et filmopptak for å formidle hendelsen tydeligere og dramatisere ulykken. Sendingen ble senere en av de mest kjente både i medie- og flyhistorien. Særlig ble Morrisons sørgelige kommentar «oh, the humanity!» berømt. Det er imidlertid usikkert om han sa «oh, the humanity» eller «all the humanity». Morrison hadde likevel gjentatte ganger omtalt menneskene på bakken som var i ferd med å få skipet trygt ned, som «mass of humanity». Han brukte derfor ordene da det ble klart at det brennende vraket ville lande på bakkemannskapene under.


== Referanser ==


== Eksterne lenker ==
(en) Herbert Morrison (announcer) – kategori av bilder, video eller lyd på Commons 
(en) Herbert Morrison på Internet Movie Database 
(en) Herbert Morrison på Discogs 
(en) Herbert Morrison på MusicBrainz
Martin Lund (fotballspiller)

Martin Lund (født 6. juni 1986) er en norsk fotballspiller som spiller i angrepet til Skeid Fotball.
Lund har tidligere spilt for Vestsiden-Askøy Idrettslag, Norheimsund Idrettslag, Rosenborg Ballklubs junioravdeling, Ranheim Fotball og Kolstad Idrettslag.
Lund har spilt landskamper for G16-, G17- og G18-landslaget.


== Eksterne lenker ==
Profil hos altomfotball.no
Hannelore Anke

Hannelore Anke (født 8. desember 1957 i Schlema) er en tysk tidligere svømmer. Under sommer-OL i 1976 i Montréal tok hun gullmedalje på 100 m brystsvømming og 4x100 m medley stafett. Hun har i tillegg tre gullmedaljer fra VM i 1975 i Cali, samt en sølvmedalje fra VM i 1973 i Beograd. Hun satte to verdensrekorder i løpet av sin karriere, på 100 m brystsvømming og medley stafett. I 1990 ble hun tatt opp i svømmingens Hall of Fame i Fort Lauderdale, Florida.Offisielle talspersoner for det østtyske laget har senere innrømmet at de ordnet med prestasjonsfremmende midler til Anke i løpet av hennes karriere.


== Referanser ==


== Eksterne lenker ==
(de) Hannelore Anke – Munzinger Sportsarchiv 
(en) Hannelore Anke – Olympics.com 
(en) Hannelore Anke – Olympic.org 
(en) Hannelore Anke – Olympedia 
(en) Hannelore Anke – Sports-Reference (OL-resultater – arkivert) 
(en) Hannelore Anke – Swimming Hall of Fame 
(en) Hannelore Anke – swimrankings.net
Kinematograf-Teatret

Kinematograf-Teatret var norges første permanente kino, det åpnet 1. november 1904 i Stortingsgaten 12 i Kristiania. De første offentlige filmfremvisningene ble avholdt allerede 6. april 1896, men da som en del av programmet på Circus Varieté, de tyske brødrene Max og Emil Skladanowsky viste 9 korte opptak.


== Eksterne lenker ==
Fra Norsk filminstitutt om filmens første år og Kinematograf-Teatret
Den kirgisiske sosialistiske sovjetrepublikk

Den kirgisiske sosialistiske sovjetrepublikk (kirgisisk: Кыргыз Советтик Социалисттик Республикасы – Kyrgyz Sovjettik Sotsialisttik Respublikasy, russisk: Киргизская Советская Социалистическая Республика – Kirgizskaja Sovjetskaja Sotsialistitsjeskaja Respublika), forkortet til Kirgisiske SSR, var en av republikkene som utgjorde Sovjetunionen. Den ble opprettet 14. oktober 1924 som Den kara-kirgisiske autonome oblast innen RSFSR, og ble 1. februar 1926 omdannet til Kirgisiske ASSR (Den kirgisiske autonome sosialistiske sovjetrepublikk), fremdeles som en del av RSFSR. Den 5. desember 1936 ble den en egen delrepublikk innen SSSR, som Den kirgisiske sosialistiske sovjetrepublikk, under de siste stegene av Sovjetunionens oppdeling i nasjonale enheter.
Republikken erklærte seg som selvstendig stat 31. august 1991, etter at navnet dagen før var blitt endret til Den kirgisiske republikk.


== Eksterne lenker ==
(en) Kirghiz Soviet Socialist Republic – kategori av bilder, video eller lyd på Commons
Trælneshatten

Trælneshatten er et fjell ved Trælnes i Brønnøy kommune i Nordland. Det har en høyde på 567 meter over havet.


== Fjelltrimmen ==

Fjellet er enkelte år med i den lokale Fjelltrimmen. Traseen er 2,1 km lang og har en stigning på ca. 550 m. Oppstigningen tar mellom 45 og 90 minutter.
Det er varde på toppen, og fra Trælneshatten ser man blant annet Brønnøysund, Sømna, Vega, Lovund, Dønnmannen, Sju søstre, Storfinnkneet, Heilhornet og Torghatten.


== Referanser ==
Erling Faaland

Erling Faaland (født 6. september 1925 i Oslo, død 25. juni 1971 samme sted) var en norsk politiker (H).
Han var formann i Unge Høyres Landsforbund 1957–1959 og medlem av hovedstyret i Oslo Høyre 1961–1963 og 1968–1971. Han var medlem av Oslo bystyre og blant annet formann i lønnsutvalget og ungdomsutvalget. Han var Høyres 3. vara til Stortinget fra Oslo i perioden 1961–1965, og møtte i alt syv dager på Stortinget.Han var løytnant i Luftforsvaret og formann i Luftforsvarets offiserforening 1962–1964. Han arbeidet som fullmektig i Forsvarsdepartementet og fra 1965 som pressekonsulent i Forsvarets Overkommando.


== Referanser ==


== Eksterne lenker ==
(no) Erling Faaland hos Stortinget 
(no) Erling Faaland hos Norsk senter for forskningsdata